Source: https://www.zakonypreludi.sk/zz/1979-67
Timestamp: 2019-11-18 18:27:24+00:00
Document Index: 10982359

Matched Legal Cases: ['§ 1', '§ 9', '§ 10', '§ 11', '§ 12', '§ 14', '§ 508', '§ 271', '§ 280', '§ 236', '§ 271', '§ 280', '§ 232', '§ 282', '§ 278', '§ 268', '§ 269', '§ 234', '§ 275', '§ 282', '§ 3', '§ 3', '§ 9']

67/1979 Zb. Vyhláška Ministerstva vnútra Slovenskej socialistickej republiky, Ministerstva obchodu Slovenskej so... | Aktuálne znenie
67/1979 Zb.
Vyhláška č. 67/1979 Zb.Vyhláška Ministerstva vnútra Slovenskej socialistickej republiky, Ministerstva obchodu Slovenskej socialistickej republiky, Ministerstva poľnohospodárstva a výživy Slovenskej socialistickej republiky, Ministerstva stavebníctva Slovenskej socialistickej republiky a Slovenského cenového úradu, ktorou sa vykonávajú niektoré ustanovenia Občianskeho zákonníka upravujúce poskytovanie služieb občanom
Platnosť od 29.06.1979 do31.12.1991
Účinnosť od 01.09.1979 do31.12.1991
Všeobecné ustanovenia (§ 1 - § 9)
Evidenčná a oznamovacia povinnosť (§ 10 - § 11)
Prechodné a zrušovacie ustanovenia (§ 12 - § 14)
Aktuálne znenie 01.09.1979 - 31.12.1991
Ministerstva vnútra Slovenskej socialistickej republiky, Ministerstva obchodu Slovenskej socialistickej republiky, Ministerstva poľnohospodárstva a výživy Slovenskej socialistickej republiky, Ministerstva stavebníctva Slovenskej socialistickej republiky a Slovenského cenového úradu
ktorou sa vykonávajú niektoré ustanovenia Občianskeho zákonníka upravujúce poskytovanie služieb občanom
Ministerstvo vnútra Slovenskej socialistickej republiky, Ministerstvo obchodu Slovenskej socialistickej republiky, Ministerstvo poľnohospodárstva a výživy Slovenskej socialistickej republiky, Ministerstvo stavebníctva Slovenskej socialistickej republiky (ďalej len „ministerstvá“) a Slovenský cenový úrad ustanovujú po dohode so Slovenským zväzom výrobných družstiev podľa § 508 ods. 1 Občianskeho zákonníka (ďalej len „zákon“):
Táto vyhláška sa vzťahuje na zhotovenie veci na zákazku a na opravy a úpravy veci ako platených služieb poskytovaných organizáciami riadenými ministerstvami alebo národnými výbormi, alebo poskytovaných výrobnými družstvami (ďalej len „organizácia“); nevzťahuje sa na údržbu a na opravy cestných motorových vozidiel.1)
(2) Úpravou veci je služba, ktorou sa mení povrch veci alebo jej vlastnosti.
(1) Záručné doby dlhšie ako šesť mesiacov na veci zhotovené na zákazku (§ 271 ods. 2 zákona) a záručné doby dlhšie ako tri mesiace na opravené alebo upravené veci (§ 280 ods. 1 a 2 zákona) sú uvedené v prílohe č. 1.
(2) Práva zo zodpovednosti za vady opravených vecí uvedených v prílohe č. 2 treba uplatniť bez zbytočného odkladu (§ 236 ods. 1 zákona). Práva zaniknú, ak neboli uplatnené v záručnej dobe. Záručná doba je päť dní.
(3) Ak organizácia použije na opravu alebo na úpravu veci súčiastku, na ktorú výrobca poskytuje dlhšiu záručnú dobu ako je záručná doba na zhotovenú, opravenú alebo upravenú vec, je povinná v záručnej dobe na takúto súčiastku bezplatne odstrániť jej vadu alebo ju vymeniť, aj keď už uplynula záručná doba na zhotovenú, opravenú alebo upravenú vec.
(1) Organizácia potvrdí správnosť a úplnosť údajov uvedených v záručnom liste vydávanom občanovi (§ 271 ods. 2 a 3 a § 280 ods. 2 a 3 zákona) odtlačkom pečiatky organizácie a podpisom zodpovedného pracovníka.
(2) Ako záručný list môže slúžiť opravný list, pracovný výkaz alebo iný podobný doklad obsahujúci údaje o záručnej dobe a o podmienkach a rozsahu záruky a potvrdený odtlačkom pečiatky organizácie a podpisom zodpovedného pracovníka.
Preddavok a zaplatenie ceny vopred
Požadovať preddavok alebo zaplatenie ceny opravy alebo úpravy veci je neodôvodnené (§ 232 ods. 1 zákona), ak organizácia môže náklady opravy alebo úpravy veci plne uhradiť predajom veci (§ 282 ods. 2 zákona), ktorú môže zadržať (§ 278 ods. 1 zákona).
Povinnosť pri nedodržaní dohodnutej doby
Ak organizácia nemôže zhotoviť vec na zákazku, opraviť alebo upraviť vec (ďalej len „služba“) v dohodnutej dobe (§ 268 ods. 1 a 277 zákona), je povinná občana o tom bezodkladne preukázateľne upovedomiť, a to pred uplynutím dohodnutej doby, a oznámiť mu, v akej dodatočnej lehote môže službu poskytnúť.
(1) Zľava (§ 269 a 283 zákona) sa vypočíta z ceny za výkony podľa cenových predpisov; nepočíta sa, s výnimkou stavieb a stavebných prác,2) z hodnoty osobitne účtovaného základného materiálu, z osobitných nákladov (cestovné, stravné a pod.) a z rozdielu vyplývajúceho zo zaokrúhlenia fakturovanej ceny. Ak ide o expresné služby, počíta sa zľava z ceny zvýšenej o prirážku. Prirážku však nemožno občanovi účtovať.
(2) Zľava z ceny sa poskytne na čas začínajúci dňom nasledujúcim po dni, v ktorom mala byť podľa zmluvy vec pripravená na prevzatie, a končiaci dňom, v ktorom sa občan preukázateľne dozvedel, že vec je pripravená na prevzatie, alebo dňom, ktorým uplynul posledný deň dodatočne poskytnutej lehoty (§ 234 zákona), ak organizácia v tejto lehote službu skutočne poskytla.
(3) Zľava je 10 % z ceny, najviac však 500,- Kčs za každých aj začatých sedem dní omeškania. Zľava nesmie presiahnuť 30 % z ceny.
(4) Ak ide o stavbu alebo o stavebné práce s cenou
a) nepresahujúcou 10 000,- Kčs, je zľava 3,5 % za každých aj začatých sedem dní omeškania; nesmie však presiahnuť 1000,- Kčs;
b) presahujúcou 10 000,- Kčs, je zľava 0,5 % + 500,- Kčs za každý aj začatý mesiac omeškania; nesmie však presiahnuť 10 % z ceny.
(5) Zľavu z ceny je organizácia povinná občanovi poskytnúť aj bez uplatnenia práva na ňu.
Zaslanie veci
Ak organizácia na základe dohody s občanom po vykonaní služby zašle vec na jeho adresu, účtuje mu náklady skutočne vynaložené na zaslanie veci; nemôže ich účtovať, ak sú podľa cenových predpisov zahrnuté v cene služby.
(1) Poplatok za uskladnenie sa vyberá za každých aj začatých sedem kalendárnych dní omeškania (§ 275 ods. 1 a § 282 ods. 1 zákona). V odôvodnených prípadoch, najmä ak by uplatnenie nároku na poplatok za uskladnenie viedlo k tvrdosti alebo ak by jeho výška bola neprimeraná k hodnote veci, môže organizácia poplatok za uskladnenie znížiť alebo odpustiť.
(2) Sadzby poplatku za uskladnenie sú uvedené v prílohe č. 3.
Evidenčná a oznamovacia povinnosť
Organizácia je povinná viesť v prvotnej evidencii údaje nevyhnutné na zistenie záručnej doby, zľavy a poplatku za uskladnenie.
Organizácia je povinná umiestniť v prevádzkárni na mieste prístupnom občanom oznam o podmienkach poskytovania služieb, vrátane cenníkov a určených dodacích lehôt a reklamačný poriadok.
Na služby poskytované na základe zmlúv uzavretých pred nadobudnutím účinnosti tejto vyhlášky sa vzťahujú doterajšie predpisy.
Ing. Goga v. r.
Námestník ministra poľnohospodárstva a výživy
Ing. Medveď CSc. v. r.
Minister stavebníctva
Ing. Bróska v. r.
Príloha č. 1 vyhlášky č. 67/1979 Zb.
Záručné doby na veci zhotovené na zákazku a na opravené alebo upravené veci (§ 3 ods. 1 vyhlášky)
1. Veci zhotovené na zákazku:
Názov veci Záručná doba
Kovový, drevený a čalúnený nábytok (súpravy i jednotlivé dielce) 12 mesiacov
Odevy (vrátane výrobkov zhotovených z kože a kožušín) 9 mesiacov
2. Opravené alebo upravené veci:
541 111 Plynové sporáky 6 mesiacov
541 112 Elektrické sporáky 6 mesiacov
541 114 Kombinované sporáky 6 mesiacov
541 221 Plynové rúry na pečenie 6 mesiacov
541 222 Elektrické rúry na pečenie 6 mesiacov
541 243 Elektrické ražne a opekače („grily") 5 mesiacov
541 311 Plynové prietokové ohrievače 6 mesiacov
541 322 Elektrické zásobníky teplej vody 6 mesiacov
542 111 Kompresorové chladničky 5 mesiacov
542 112 Elektrické absorpčné chladničky 6 mesiacov
542 113 Plynové absorpčné chladničky 6 mesiacov
542 21 Práčky pre domácnosť vrátane automatických 5 mesiacov
542 221 Odstredivky pre domácnosť 5 mesiacov
542 311 Pohonné jednotky na elektrické roboty 5 mesiacov
542 351 Elektrické žehliace stroje pre domácnosť 6 mesiacov
545 1 Strelné poľovnícke zbrane 6 mesiacov
Príloha č. 2 vyhlášky č. 67/1979 Zb.
Opravy (úpravy) vecí, na ktoré je záručná doba 5 dní (§ 3 ods. 2 vyhlášky)
1. Opravy pančúch a ponožiek
2. Výmena alebo oprava dámskych ihličkových alebo kolíčkových opätkov
3. Vylepenie pätovej časti topánky
4. Zošitie jednotlivých dielov topánky
6. Pranie, žehlenie a mangľovanie bielizne
7. Čistenie textílií vrátane bytových a vrchného šatstva
Príloha č. 3 vyhlášky č. 67/1979 Zb.
Sadzby poplatku za uskladnenie (§ 9 ods. 2 vyhlášky)
1. Nábytkové súpravy (kuchyne, jedálne, obývacie izby, spálne) 50,- Kčs za súpravu
2. Skriňový nábytok, klavíry, pianá, harmóniá, elektrofonické organy, cimbaly a knihárske práce s cenou zákazky nad 200,- Kčs 10,- Kčs za kus
3. Domáce chladničky, práčky a odstredivky bielizne, sporáky, čerpadlá, elektromotory a elektrické ohrievače od 1 kW, bicykle, detské kočíky a vozíčky, šijacie stroje, poľovnícke zbrane, projektory, zväčšovacie prístroje, zásobníky a prietokové ohrievače vody, plynové a naftové ohrievače, televízory, gramorádiá, lôžkový a stolový nábytok, kožuchy a knihárske práce v cene zákazky od 50,- do 200,- Kčs 5,- Kčs za kus
4. Pneumatiky 3,- Kčs za kus
5. Pranie, žehlenie a mangľovanie bielizne 2,- Kčs za balík
6. Čistenie peria 2,- Kčs za 1 kg
7. Obuv, pančuchy a ponožky 2,- Kčs za pár
8. Fotografické služby, čistenie a farbenie šatstva 2,- Kčs za 1 objednávku
9. Plniace a guličkové perá a nožiarske výrobky 1,- Kčs za kus
10. Ostatné veci 2,- Kčs za kus
2) Výmer Federálneho cenového úradu z 8. marca 1976 č. 1670/5/FCÚ-10/KPVC/Z/76, ktorým sa vydávajú pravidlá pre určovanie cien stavebných prác (registrované v čiastke 31/1976 Zb.).